MOLĖTŲ RAJONO SAVIVALDYBĖS KONTROLĖS IR AUDITO TARNYBA

Įmonės kodas 188670791, Vilniaus g. 44, Molėtai

2023 m. balandžio 14 d.

FINANSINIŲ ATASKAITŲ

 AIŠKINAMASIS RAŠTAS Nr. A22-

1. **BENDROJI DALIS**

Molėtų rajono savivaldybės kontrolės ir audito tarnyba (toliau – Tarnyba) yra subjektas, prižiūrintis ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.

Tarnyba finansuojama iš Savivaldybės biudžeto. Savivaldybės taryba savivaldybės biudžete nustato Savivaldybės kontrolės ir audito tarnybai skiriamų asignavimų dydį. Tarnybos finansinį, ūkinį, materialinį aptarnavimą atlieka bei buhalterinę apskaitą tvarko Savivaldybės administracija.

Finansinių ataskaitų rinkinys sudarytas pagal 2022 metų IV –ojo ketvirčio paskutinės dienos duomenis eurais ir centais, kad atitiktų informaciją pateiktą VSAKIS sistemoje.

 Tarnybos ataskaitinio laikotarpio pabaigoje darbuotojų skaičius –2. Įstaigos ataskaitinio laikotarpio pabaigoje patvirtinti 2 etatai.

1. **APSKAITOS POLITIKA**

Tarnybos parengtos finansinės ataskaitos atitinka Viešojo sektoriaus apskaitos ir finansinės atskaitomybės standartus (toliau– VSAFAS).

Tarnyba, tvarkydama buhalterinę apskaitą ir rengdama finansines ataskaitas, vadovaujasi Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka bei taiko apskaitos politiką, patvirtintą direktoriaus 2014 m. gruodžio 31 d. įsakymu Nr. B6-1457 „Dėl apskaitos politikos“. Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Tarnybos finansiniai metai sutampa su kalendoriniais metais, tarpinis ataskaitinis laikotarpis sutampa su kalendoriniu ketvirčiu.

Apskaitai tvarkyti naudojama buhalterinės apskaitos sistema ,,Finas“, kuri pritaikyta apskaitai tvarkyti pagal VSAFAS reikalavimus

 Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybės prieš formą principai. Pateikiama informacija yra patikima, teisinga, nešališka, visais reikšmingais atvejais išsami.

### Finansavimo sumos

Finansavimo sumos pripažįstamos, kai atitinka 20-ojo VSAFAS nustatytus kriterijus.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

### Finansiniai įsipareigojimai

Pirminio pripažinimo metu trumpalaikiai finansiniai įsipareigojimai įvertinami įsigijimo savikaina.

**Pajamos**

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos.

Pajamos, išskyrus finansavimo pajamas, pripažįstamos, kai tikėtina, jog Tarnyba gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas.

**Sąnaudos**

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Tarnyba kas mėnesį pagal paskutinės mėnesio dienos būklę apskaičiuotas sumas mokėti už kasmetines atostogas pripažįsta sąnaudomis.

### Įvykiai pasibaigus ataskaitiniam laikotarpiui

 Įvykiai pasibaigus ataskaitiniam laikotarpiui, kurie suteikia papildomos informacijos apie Tarnybos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui aprašomi aiškinamajame rašte, kai jie yra reikšmingi.

###

### Apskaitos politikos keitimas

 Tarnyba pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia Tarnybos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu. Apskaitos politikos keitimas finansinėse ataskaitose parodomas taikant retrospektyvinį būdą, t.y. nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo

**Apskaitos klaidų taisymas**

 Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,5 procento per praėjusius finansinius metus gautų finansavimo sumų vertės.

1. **PASTABOS**

**Pastaba Nr. P02.** Pagrindinės veiklos sąnaudos (1 priedas)

Šiame priede pagrindinės veiklos sąnaudos detalizuotos pagal segmentus. Lyginant su 2021 m. jas padidino 18.1 tūkst.eur. darbo užmokesčio ir socialinio draudimo sąnaudos, kurias įtakojo darbo užmokesčio padidėjimas, tarnybai pasipildžius nauju darbuotoju, įrengus naują darbo vietą.

**Pastaba Nr.P4.** Ilgalaikis materialus turtas (2 priedas).

Buvo įsigytas naujas nešiojamas kompiuteris kompiuteris.

 **Pastaba Nr.P10.** Per vienerius metus gautinos sumos (3 priedas).

 Sukauptos gautinos sumos iš savivaldybės biudžeto 1299.62 Eur. :

1. Sukauptiems atostoginiams 1281.13 eur;
2. Sukauptoms įmokoms sodrai 18.49 eur;

**Pastaba Nr. P12.** Finansavimo sumų likutis 2022 m. gruodžio 31 d. 1534.10 Eur. Informacija apie finansavimo sumas pagal šaltinį, tikslinę paskirtį ir jų pokyčiai per ataskaitinį laikotarpį pateikta 4 priede.

**Pastaba Nr.P17.** Informacija apie kai kurias mokėtinas sumas pateikta 5 priede.

Sukauptos atostoginių sąnaudos 1299.62 eur.

**Pastaba Nr. P22.** Darbo užmokesčio ir socialinio draudimo sąnaudos , 6 priedas.

Tarnybos etatų sąraše nurodytiems darbuotojams ataskaitinį laikotarpį pripažinta 52963.23

 Eur darbo užmokesčio ir socialinio draudimo sąnaudų.

**Pastaba Nr.24.** įsipareigojimai per 2022 metus padidėjo 872.99 eur dėl sukauptų atostoginių, 7 priedas.

PRIDEDAMA.

1. priedas. Ataskaitinio laikotarpio informacija pagal veiklos segmentus, 1 lapas.
2. priedas. Ilgalaikio materialinio turto vertės pasikeitimas per ataskaitinį laikotarpį, 2 lapai;
3. priedas. Informacija apie per vienus metus gautinas sumas, 1 lapas;
4. priedas. Finansavimo sumos pagal šaltinį, tikslinę paskirtį ir jų pokyčiai per ataskaitinį laikotarpį, 1 lapas;
5. priedas. Informacija apie kai kurias trumpalaikes mokėtinas sumas, 1 lapas;
6. priedas. Darbo užmokesčio ir socialinio draudimo sąnaudos, 1 lapas;
7. priedas. Informacija apie įsipareigojimų dalį, 1 lapas.

Kontrolierė Elena Putnienė

Finansinės apskaitos skyriaus vedėja Ramunė Vidžiūnienė